OpenLLM-France/wikimedia huggingface dataset:
# Melati i Isabel Wijsen

Melati Wijsen (2001) i Isabel Wijsen (2003) són dues activistes climàtiques indonèsies. Són conegudes pels seus esforços per a reduir el consum de plàstic a l'illa de Bali.
Les germanes van néixer a Bali, filles de pares holandesos i indonesis. El 2013, quan Melati tenia 12 anys i Isabel 10, van començar una campanya per a deslliurar Bali de les bosses de plàstic d'un sol ús anomenada «Bye Bye Plastic Bags». Per a cridar l'atenció de la societat, van organitzar una vaga de fam el 2016 exigint una reunió amb el llavors governador de Bali, I Made Mangku Pastika. La campanya va resultar en la signatura de Pastika d'una ordre per a prohibir les bosses i canyes de plàstic a partir de 2018.
El 2017, ambdues germanes van fer un discurs el Dia Mundial de l'Oceà a la seu de l'Organització de les Nacions Unides a la ciutat de Nova York. El 2018, van ser nomenades dues dels 25 adolescents més influents del 2018 per la revista Time. El 2020, Melati va ser convidada com a ponent al Fòrum Econòmic Mundial a Davos. El 2019, es va estrenar el documental sobre Melati Wijsen titulat Bigger than Us. El film va ser dirigit per la directora francesa Flore Vasseur i produït per l'actriu Marion Cotillard.

## Referències

* 1 2 Paddock «After Fighting Plastic in 'Paradise Lost,' Sisters Take On Climate Change», 03-07-2020.
* ↑ Svitak, Adora. Speak Up!: Speeches by young people to empower and inspire, 25 de febreiro de 2020. ISBN 9781781319512.
* ↑ «These sisters dream of a plastic-free world».
* ↑ «Bali fights for its beautiful beaches by rethinking waste, plastic trash», 14 outubro 2019.
* ↑ «'Wonder Girls': How girl-led activists are changing the world».
* ↑ «How Teenage Sisters Pushed Bali To Say 'Bye-Bye' To Plastic Bags».
* ↑ «Melati and Isabel Wijsen - World Oceans Day 2017».
* ↑ Prisco. «The teenagers getting plastic bags banned in Bali».
* ↑ «TIME's 25 Most Influential Teens of 2018».
* ↑ Thomas. «Being a teen activist 'is a lot of responsibility'», 21-01-2020.
* ↑ «Aktivis Remaja Indonesia, Melati Wijsen, Masuk Daftar Davos 2020».
* ↑ Keslassey. «Marion Cotillard Steps Behind Camera for 'Bigger Than Us' (EXCLUSIVE)», 09-05-2019.
* ↑ Argemi. «'Bigger Than Us': retrato de jóvenes 'rebeldes con causa'», 05-04-2019.
# Coma d'Escavat

La Coma d'Escavat és una coma del terme municipal de Tremp, del Pallars Jussà, dins de l'antic terme de Sapeira.
Està situada al sud-est del poble d'Espills, al capdamunt del barranc de Marefilló, a ponent del Bosc d'Eroles i del cim del Rocalamola. També és al sud-est de la Masia de Barravés.
# Henriette

Henriette és una població dels Estats Units a l'estat de Minnesota. Segons el cens del 2000 tenia 101 habitants.

## Demografia

Segons el cens del 2000, Henriette tenia 101 habitants, 37 habitatges, i 24 famílies. La densitat de població era de 156 habitants per km².
Dels 37 habitatges en un 45,9% hi vivien nens de menys de 18 anys, en un 35,1% hi vivien parelles casades, en un 21,6% dones solteres, i en un 35,1% no eren unitats familiars. En el 27% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,33.
Per edats la població es repartia de la següent manera: un 34,7% tenia menys de 18 anys, un 9,9% entre 18 i 24, un 31,7% entre 25 i 44, un 17,8% de 45 a 60 i un 5,9% 65 anys o més.
L'edat mediana era de 30 anys. Per cada 100 dones de 18 o més anys hi havia 112,9 homes.
La renda mediana per habitatge era de 28.542 $ i la renda mediana per família de 42.917 $. Els homes tenien una renda mediana de 24.167 $ mentre que les dones 16.250 $. La renda per capita de la població era de 13.312 $. Cap de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henriette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Henriette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# CIB

CIB té els següents significats:
* CIB Unicobas, sindicat d'Itàlia
* Culinary Institute of Barcelona, escola d'alta cuina amb seu a Barcelona
* Centre Interreligiós de Barcelona, servei de l'Ajuntament de Barcelona per a afavorir la convivència de les diferents religions
* Comunitat Israelita de Barcelona, comunitat dels jueus residents a Barcelona, vegeu Sinagoga de la Comunitat Israelita de Barcelona
* Comité Internacional de Bioètica, comissió en el si de la UNESCO encarregada de vetllar per la bioètica dels progressos científics
* Centre d'Investigacions Biològiques, institució espanyola de recerca en Biologia, integrada al CSIC
* Corporación para Investigaciones Biológicas, centre de recerca en Biologia ubicat a Medellín (Colòmbia)
* Consell Internacional de Boxa, organització internacional de boxa
* Certificate of Indian Blood, document oficial als Estats Units que certifica l'ascendència índia d'un individu, vegeu Amerindis dels Estats Units
* Corporate and Investment Bank, banc que facilita el finançament de les empreses, vegeu Banc d'inversió
* Canvi intern de boixa, sistema de caixa de canvis per a bicicleta, vegeu Canvi intern
* Collaborative Information Behavior, cooperació per a obtenir informació, en Pedagogia vegeu Comportament informacional col·laboratiu
* cib, codi ISO 639-3 del Ci (llengua gbe)
# Lultzhausen

Lultzhausen (en luxemburguès: Lëlz; en alemany: Lultzhausen) és una vila i capital de la comuna d'Esch-sur-Sûre situada al districte de Diekirch del cantó de Wiltz. Està a uns 37 km de distància de la ciutat de Luxemburg.

## Història

Lultzhausen era una vila de la comuna de Neunhausen fins a la fusió formal d'aquesta última amb Esch-sur-Sûre l'1 de gener de 2012.

## Referències

* ↑ «Lultzhausen». [Consulta: 2 octubre 2015].
# Mausol

Mausol (en llatí Mausolus o Maussolus, en grec antic Μαύσωλος o Μαύσσωλος "Maúsolos" o "Maússolos") fou rei o dinasta de Cària. Era el fill gran d'Hecatompos o Hecatomnos, al qual va succeir el 377 aC, si la cronologia que dona Diodor de Sicília és correcta.
De fet, no se'l menciona històricament fins molt després, l'any 362 aC, quan va participar en la revolta general dels sàtrapes contra Artaxerxes II de Pèrsia, temps en què ja posseïa diverses fortaleses i ciutats pròsperes, entre les quals la principal era Halicarnàs. Durant la revolta, va estendre els seus dominis, va enviar les seves forces cap a Jònia i Lídia, i va arribar fins a Milet i es va apoderar d'algunes de les illes de la costa.
El seu desig era apoderar-se de Rodes i de Cos, i va aconseguir enderrocar la democràcia a Rodes i establir-hi un govern oligàrquic que li era favorable. El 358 aC, es va aliar a Rodes, Quios i la ciutat de Bizanci contra Atenes en l'anomenada Guerra social, de la qual, segons Demòstenes, va ser el principal instigador, però únicament se sap que la seva participació va consistir en enviar un cos de tropes a defensar Quios.
Va morir el 353 aC i el va succeir la seva germana i esposa, Artemísia.
Mausol va ser un príncep avar que va carregar d'impostos els seus súbdits amb els quals va decorar la seva nova capital d'Halicarnàs (l'antiga capital era a Milasa) i va construir un palau esplèndid, una àgora, temples, i nombrosos edificis públics, on va mostrar molt de gust i magnificència, fins al punt que Vitruvi el posa com a exemple de la construcció d'edificis d'aquesta mena. Va protegir alguns erudits com l'astrònom Èudox de Cnidos.
Mausol és famós pel seu monument funerari construït per la seva dona i germana, considerat una de les set meravelles del món, i que va donar nom als monuments funeraris (mausoleus). Artemísia va convidar els millors artistes de Grècia del segle iv aC per realitzar el monument, en el que hi van participar els arquitectes Sàtir i Fileu, i escultors com ara Escopes de Paros, Leòcares el Vell, Briaxis i Timoteu.

## Referències

* ↑ Mausolus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 978-979

## Vegeu també

* Mausoleu d'Halicarnàs.
# Willem de Famars Testas

Willem de Famars Testas (Utrecht, 30 d'agost de 1834 – Arnhem, 24 de març de 1896), fou un pintor neerlandès del segle xix, especialitzat en orientalisme.

## Biografia

Segons l'RKD, va aprendre a pintar de Jacobus Everhardus Josephus van den Berg i va estudiar a l'Akademie van beeldende kunsten de la Haia, entre els anys 1853-1854. Va viatjar a Egipte entre 1858-1860, i s'estigué a Brussel·les entre 1872-1885. Fou membre de la societat d'artistes Schilder- en teekengenootschap Kunstliefde a Utrecht. La seva germana Marie Madelaine de Famars Testas també era pintora.

## Referències

* 1 2 3 4 Willem de Famars Testas a l'RKD

## Enllaços externs

* Willem de Famars Testas a artnet
# Xepsetipet

Xepsetipet, també escrit Xepset-ipet (Špṣ.t-ip(w)t, "Dama de l'harem"), va ser una princesa egípcia que va viure a finals de la II Dinastia. Pot ser que fos la filla tant del rei (faraó) Peribsen com de Khasekhemui. És coneguda per la seva estela de lloses decorades.

## Identitat

Xepsetipet en jeroglífic :
Xepsetipet pot haver estat filla tant de Peribsen com de (molt probablement) Khasekhemui. El disseny artístic i les proporcions corporals representades a la seva estela de lloses eren habituals a finals de la II Dinastia d'Egipte. Durant aquesta època, les esteles de lloses que representaven el difunt assegut en una taula d’ofrenes van esdevenir molt populars i es mostraven en nínxols especials a l’interior de la cambra funerària.

### Títols

Com a princesa, Xepsetipet tenia diversos títols reseervats a la reialesa:
* Filla del Rei (en egipci Sat-nesu).
* Germana del Governant (en egipci Khebed-hatia).

## Atestacions

Gairebé no se sap res de la vida de Xepsetipet, llevat dels seus títols. EN testifiquen l'existència diversos pots de fang etiquetats amb tinta negra i la seva estela de lloses. Totes plegat es va trobar a la seva tomba mastaba a Saqqara.
L'egiptòleg britànic Walter Bryan Emery va trobar la seva estela de lloses a l'entrada de la mastaba S-3477 el 1902. Està feta de pedra calcària fina i polida. Xepsetipet hi apareix representada com una dona asseguda, porta uns cabells finament arrissats que acaben en rastes llargues i delicades. Està vestida amb un vestit ajustat que queda lligat per sobre de l'espatlla esquerra, el nus està format per un cordó en forma de nus de Tijt. La dona també porta un delicat collaret de perles. Xepsetipet mira cap a la dreta i busca una mena de pa o pastís a la taula de les ofrenes. La meitat dreta de l'estela està decorada amb la disposició habitual d’oferir aliments. El lloc on es va gravar el nom de Xepsetipet mostra traces de revisions, per la qual cosa l'estela possiblement es va crear per a una altra persona.

## Tomba

La tomba de Xepsetipet era, molt probablement, la mastaba S-3477 de Saqqara. La tomba està molt malmesa i la major part de l'interior s'ha esfondrat. Es creu que la cambra funerària era el lloc original d’exposició de l'estela de lloses, com era habitual durant la II Dinastia. També es van trobar les restes d’una dona de seixanta anys a l’interior de la tomba, la qual aparentment havia patit una deformació severa de la mandíbula.

## Referències

* 1 2 Dodson i Hilton, 2004, p. 47-48.
* 1 2 3 4 Simpson i Smith, 1981, p. 22, 47.
* ↑ Fletcher, 2015, p. 74.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Fletcher, Joann. The Story of Egypt (en anglès). Hachette UK, 2015. ISBN 9781444785159.
* Simpson, William Kelly; Smith, William Stevenson. The art and architecture of ancient Egypt (en anglès). 14. Nova York: Penguin Books, 1981 (The Pelican history of art). ISBN 0-14-056014-9.

## Enllaços externs

* Estela de Xepsetipet a Flickr
# Xepélevo

Xepélevo (en rus: Шепелево) és un poble de l'óblast de Riazan, a Rússia, segons el cens del 2010 tenia 7 habitants.

## Referències

* ↑ «Схема территориального планирования Касимовского муниципального района Рязанской области». Федеральная государственная информационная система территориального планирования (ФГИС ТП).
* ↑ «Akapovo». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ Koriakov, I. B.. «База данных «Этно-языковой состав населённых пунктов России»».
# Xalet de Josep Aleñá

El Xalet de Josep Aleñá és un edifici del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya.
L'edifici situat al número 1 del Passeig de la Floresta és un edifici tipus xalet amb morfologia tradicional. De planta quadrada, té dues plantes i soterrani, i un jardí a nivell de planta baixa. Destaquen els elements decoratius i ornamentals noucentistes com les majòliques. També és característic el fris de totxos, les mènsules de la cornisa i els remats de ceràmica vidriada amb blau. A la plaça de Miquel Ros s'hi obra una balustrada. La coberta és a dues aigües amb cornisa i faldó truncat.

## Referències

* ↑ «Xalet de Josep Aleñá». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Watamu

Watamu és una població costanera de Kenya d'uns 1.900 habitants que està situada a uns 105 km al nord de Mombasa i a 15 km de Malindi i forma part del Comtat Kilifi. El nom de Watamu significa "gent dolça" en Swahili.
En els darrers anys ha esdevingut una destinació turística popular. Les seves platges són de sorra blanca i la mar té formacions de corall. Disposa de tres badies: badia de Watamu, badia blava (Bue Lagoon) i badia de la tortuga. Dins el terme municipal hi ha el Parc Nacional Marítim Watamu (Watamu Marine National Park) gestionat pel Kenya Wildlife Service. Aquest parc és considerat com un dels millors llocs pel submarinisme d'Àfrica oriental.
Recentment (2007), s'hi ha descobert una nova espècie de cobra (Naja ashei).

## Referències

* ↑ «Infos at ilri.cgiar.org». Arxivat de l'original el 2011-07-18. [Consulta: 18 juny 2015].
* ↑ Taylor, R: New Cobra Found in Watamu
# Wasumana

Wasumana era una ciutat situada probablement a la clàssica Bitínia.
El conqueridor i governador de Pala, Hutu-Piyanza, va entrar en guerra contra la ciutat de Wasumana a finals del segle xiv aC, i va demanar ajut al rei Mursilis II. El rei hitita es trobava a Tiliura, i li va enviar a Nuwamza el seu cap de vins amb un cos d'exèrcit, i els dos conjuntament van poder conquerir i incendiar la ciutat i es van emportar captius, vaques i ovelles, que van enviar a Hattusa.

## Notes

* ↑ El cap de vins era un títol cortesà d'alt nivell usat pels hitites que tenia un nom del que no se'n coneix el sentit, però que implicava responsabilitats militars de màxim nivell.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 134. ISBN 8446022532.
# Zayd ibn Thàbit

Zayd ibn Thàbit ibn ad-Dahhak al-Ansarí (àrab: زيد بن ثابت بن الضحّاك الأنصاري, Zayd b. Ṯābit b. aḍ-Ḍaḥḥāk al-Anṣārī) fou un company ansar de Mahoma que va tenir un paper important en la compilació de l'Alcorà. Fou escrivà del Profeta. Després hauria fet les mateixes funcions per Abu-Bakr i Úmar. A Uthman li va donar suport fins al final. No va voler jurar a Alí ibn Abi-Tàlib (uns dels poc ansars que no ho van fer) i va tornar a l'administració sota Muàwiya I. La seva mort es va produir entre 662/663 i 675/676 segons quina sigui la font.

## Notes

* ↑ Enciclopèdia de l'Islam, XI, 515-516

## Enllaços externs

* «10. Zayd Ibn Thabit(R.A.)» (en anglès). [Consulta: 5 novembre 2013].
* http://www.al-islam.org/unschooled/2.htm Arxivat 2011-07-19 a Wayback Machine.
* http://ibnalhyderabadee.wordpress.com/2006/04/11/legacy-of-abu-bakr-compilation-of-the-quraan/
# Yokohama FC

El Yokohama FC és un club de futbol japonès de la ciutat de Yokohama.

## Història

El club nasqué l'any 1999, després de la fusió dels dos clubs de la ciutat, Yokohama Flügels i Yokohama Marinos la temporada anterior. Molts seguidors dels Flügels es mostraren contraris a la fusió i decidiren crear un nou club anomenat Yokohama Fulie Sports Club. El nou club adoptà el model del FC Barcelona on els socis són els propietaris del club, i el Fulie Sports Club creà el Yokohama FC com a equip professional esportiu propietat i dirigit pels seus seguidors.

## Palmarès

* Japan Football League:
** 1999, 2000
* J. League (2a Divisió):
** 2006

## Enllaços externs

* Yokohama FC - Lloc web oficial
# Yossi Bitton

Yossi Bitton (Safed, 1973) és un maquillador i empresari israelià.

## Biografia

Yossi Bitton va néixer a Safed el 1973. De petit, la seva família es mudava amb molta freqüència. Durant algun temps va viure a França. Després de l'exèrcit, Yossi Bitton va entrar als estudis d'arquitectura, i fins a l'inici dels estudis, va assistir a diversos cursos, incloent-hi un curs de maquillatge professional.
Bitton va abandonar els estudis d'arquitectura per centrar-se en el maquillatge. Un mes després, se li va oferir una oficina a l'escola de maquillatge.
També va estudiar a l'escola de Christian Chaubeau, maquilladors de Hollywood, a Bulvar Rossman, a prop de la Torre Eiffel a París.
El 2004, Yossi Bitton va fundar la primera escola de maquillatge a Haifa. Al llarg dels anys, es van obrir sucursals al nord i centre d'Israel, amb sucursals ubicades a Tel-Aviv, Haifa, Rosh Pina. El 2018, Bitton va obrir escoles de maquillatge a Kíev i una escola per a estudiants ultraortodoxos a Bnei Brak. A més, Yossi Bitton va obrir més de 350 punts de venda i comercialització de cosmètics a tot Israel sota la marca B COSMIC. La línia de maquillatge B COSMIC incorpora ingredients naturals com ara extractes de plantes i olis aromàtics. Estan dissenyats per al clima israelià, oferint protecció i durabilitat. La línia ha estat provada en laboratoris avançats i aprovada per al seu ús sense proves amb animals.

## Referències

* 1 2 מלמד, הילה. «"יש את הוויז'ן שעדיין לא הגעתי אליו"» (en hebreu), 12-05-2019. [Consulta: 9 juny 2023].
* ↑ «ליהנות מהעבודה • יוסי ביטון מציג: לימודי איפור» (en hebreu). [Consulta: 9 juny 2023].
* ↑ מלמד, ליאת רותם «כמו כולן - אבל מיוחדת: איפור פורימי לנסיכות של דיסני» (en hebreu). Ynet, 22-02-2015.
* ↑ «Yossi Bitton в Киеве» (en rus), 14-12-2018. Arxivat de l'original el 2023-06-09. [Consulta: 9 juny 2023].
* ↑ «Lookin' good: Go all out for Purim» (en anglès americà). [Consulta: 9 juny 2023].
* ↑ «About | B Cosmic - Professional Makeup Brand». [Consulta: 9 juny 2023].
* ↑ «מרגש: סיפורי ההצלחה של המפורסמים בישראל | ישראל היום», 31-05-2023. [Consulta: 9 juny 2023].
* ↑ «לא הכל אפור: כך תתאפרי בחורף הקרוב». [Consulta: 9 juny 2023].
# Windows PowerShell

Windows PowerShell és una interfície de consola per a sistemes operatius Windows llançat el 2006.
Les funcions d'interpretació i d'execució de scripts han estat molt millorades respecte a cmd.exe. Només han estat una mica millorades en coses realment importants respecte a Windows Scripting Host (present des de Windows 98) amb el que sovint no es compara per desconeixement de la seva existència. Respecte a cmd.exe el canvi és abismal.
Amb Windows PowerShell s'afegeix un enfocament de major complexitat inicial a les aplicacions per consola i es pretén que els Administradors facin servir tècniques de programació script més avançades i amb més requisits per potenciar amb això el consum.
Amb Windows PowerShell es tapa una mica l'evidència de desfasament respecte als Shells de qualsevol altre sistema operatiu actual. Amb ell el sistema de scripting de Windows es posa quasi a l'altura dels altres (la consola de Windows PowerShell, per defecte, a 31 d'agost de 2009 segueix sense poder visualitzar colors amb codis ANSI).
# Zacharovce

Zacharovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1320.
# Zacharias Heinesen

Zacharias Heinesen (Tórshavn, 19 de juny de 1936) és un pintor paisatgista feroès. És fill de l'escriptor i artista William Heinesen. Zacharias Heinesen és considerat una figura central de la pintura feroesa. Les seves obres inclouen pintures a l’oli, aquarel·les, dibuixos, xilografies, litografies i collages de paper.
Va estudiar a la Myndlistaskóli Íslands (acadèmia d'art) de Reykjavík entre 1957 i 1958, i entre els anys 1959 i 1963 va estudiar a la Reial Acadèmia d'Art Danesa de Copenhaguen. El 1962 va tornar a Tórshavn i va obrir un estudi situat dalt d'un turó amb vistes a la ciutat i el port. Aquesta visió grandiosa té una posició central en els motius del pintor.
Al llarg dels anys ha realitzat diverses exposicions i les seves pintures es troben a diversos museus, inclosa Vár, la seva pintura de 1987 que representa un poble feroès a la primavera, que es pot veure al Listasavn Føroya (Museu d'art de les Illes Fèroe) de Tórshavn.
Les seves pintures van aparèixer en una sèrie de segells al juny del 2001. El seu treball també és present a les 200 emissions de bitllets de corones feroeses del 2004.
El 1986 li van concedir el premi Henry Heerup i el 2006 va ser guardonat amb el Premi Cultural de les Illes Fèroe.
* Pintures de Heinesen plasmades en segells feroesos.
* La mare de Heinesen. Segell de correus del 2001.
* Úti á Reyni. Segell de correus del 2001.
* Vista de Tindhólmur des de Vágar. Segell de correus del 2001.
* Dortida del sol. Segell de correus del 2001.
* Eystara vág, la badia est de Tórshavn. Segell de correus del 1987.

## Referències

* 1 2 «Zacharias Heinesen» (en anglès). Nordiska Akvarellmuseet. [Consulta: 22 març 2021].
* 1 2 Proctor, 2016, p. 57.
* ↑ «Heinesen í Heimsókn». Fréttablaðið, 07-03-2007, pàg. 25.

## Bibliografia

* Proctor, James. Faroe Islands. (en anglès). Bradt travel guides, 2016. ISBN 1784770132.
# Zofia Nałkowska

Zofia Nałkowska (Varsòvia, 10 de novembre de 1884 - Varsòvia, 17 de desembre de 1954) va ser una prolífica assagista i dramaturga polonesa. Va ser membre de l'executiva de la prestigiosa Acadèmia de literatura polonesa (1933-1939) i una de les intel·lectuals més destacades de la Segona República Polonesa. Compromesa amb el feminisme, les seves obres destaquen per un estil socio-realista i una marcada profundidat psicològica.
Va escriure Książe (‘El príncep’, 1907) i Narcyza (‘Narcís', 1911), sobre la psicologia de les dones de les classes benestants. Posteriorment va publicar Granica (1935), Romans Teresy Hennert (‘L'aventura amorosa de Teresa Hennert’, 1923) i Niecierpieliwi (‘Els impacients', 1939) sobre la lluita de classes i Medaliony (‘Els medallons', 1947), sobre els camps de concentració polonesos.

## Referències

* 1 2 «Zofia Nałkowska». Gran Enciclopèdia Catalana. Barcelona: Grup Enciclopèdia Catalana.
# Zalisne

Zalisne (en (ucraïnès): Залісне) és un poble de la República Autònoma de Crimea a Ucraïna, que el 2014 tenia 285 habitants. Pertany al districte de Bakhtxissarai. Fins al 1945 la vila es deia Iukharí-Karalez.

## Població

Segons les dades del 2001 la composició de la població de la vila de Zalésnoie d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Zwingen

Zwingen és un municipi del cantó de Basilea-Camp (Suïssa), situat al districte de Laufen.

## Enllaços externs

* Web oficial del municipi (alemany)